Oikeus kuuli tiistaina terroriteoista syytettyä Abderrahman Bouananea mutta kuuleminen päättyi, kun syytetty ei halunnut enää istua tuolillaan. Hän kertoi aamupäivällä aikoneensa tappaa vain naisia.

Varsinais-Suomen käräjäoikeus keskeytti tiistaina Turun puukotusiskun tekijän kuulemisen poikkeuksellisten vaiheiden jälkeen.

Syytetty Abderrahman Bouanane poistettiin lounastauon jälkeen ensin oikeussalista kesken istunnon, kun hän halusi istua tuolin sijasta lattialla.